Public procurement notice: Contract Award Notice
Published: 2024-04-19
Contract type: Supplies
Procedure: Open procedure
CPV classification: 30000000 | 30121400 | 30213300 | 30231320 | 30232110
Award criteria: price, quality
EU fund: eu-funds

Technical requirements: Prezenta achiziţie de produse se face în contextul implementării proiectului ,,Dotarea cu mobilier, materiale didactice şi echipamente digitale a unităţilor de învăţământ preuniversitar din Municipiul Săcele", cod F-PNRR-Dotari-2023-2181, finanţat în cadrul Planului Naţional de Redresare şi Rezilienţă (PNRR), Componenta 15 – Educaţie.
Proiectul vizează dotarea cu echipamente, resurse şi programe digitale, mobilier și materiale didactice moderne și performante a unui număr total de 224 de spaţii (săli de clasă / grupă, laboratoare de informatică, laboratoare de fizică, chimie, biologie şi multidisciplinare, cabinete şcolare, cabinete de asistenţă psihopedagogică, săli de sport, ateliere de practică), din cadrul următoarelor 8 unităţi de învăţământ preuniversitar din municipiul Săcele, judeţul Braşov: Grădiniţa cu Program Normal nr. 4 Săcele, Grădiniţa cu Program Prelungit nr. 5 Săcele, Şcoala Gimnazială nr. 1 Săcele, Şcoala Gimnazială nr. 4 ,,Fraţii Popeea” Săcele, Şcoala Gimnazială nr. 5 Săcele, Liceul Teoretic ,,George Moroianu” Săcele, Liceu Teoretic ,,Zajzoni Rab Istvan” Săcele şi Liceul Tehnologic ,,Victor Jinga” Săcele.
Obiectul contractului de achiziţie vizează furnizarea a diverse tipuri de produse, împărţite în 3 loturi (LOT 1: FURNIZARE ECHIPAMENTE ŞI PROGRAME DIGITALE; LOT 2: FURNIZARE MOBILIER şi LOT 3: FURNIZARE MATERIALE ŞI ECHIPAMENTE DIDACTICE), precum şi prestarea serviciilor aferente acestora, în conformitate cu: cerinţele şi specificaţiile documentaţiei de atribuire; ale standardelor de echipare a şcolilor cu resurse digitale şi normativelor de dotare minimală (Ordinele ME nr. 4142/2022, 4143/2022, 4144/2022, 3497/2022, 6416/2022, 3677/2023 şi O MS nr. 1456/2020) şi cu cerinţele minime privind protecţia mediului, prevăzute în Ordinul nr. 1068/1652/2018 pentru aprobarea Ghidului de achiziţii publice verzi..
În conformitate cu art. 160 din Legea 98/2016,  operatorii economici au dreptul de a solicita clarificări în legătură cu prezenta documentaţie de atribuire, prin intermediul SEAP, până în a 15-a zi înainte de termenul limită de depunere a ofertelor, prin accesarea secţiunii ,,Solicitări de clarificare / Întrebări”.

În conformitate cu art. 161 din Legea 98/2016, în măsura în care solicitările de clarificări sau de informaţii suplimentare au fost adresate în termenul prevăzut, autoritatea contractantă va publica răspunsurile, însoţite de întrebările aferente, şi/sau informaţiile suplimentare,  în SEAP, ataşate anunţului de participare în secţiunea ,,Lista clarificări, notificări şi decizii’’, până în a 11-a zi înainte de termenul limită stabilit pentru depunerea ofertelor, luând măsuri pentru a nu dezvălui identitatea ofertanţilor care au solicitat clarificările sau informaţiile suplimentare respective.
Conform art. 196, alin. (2) din Legea 98/2016, autoritatea contractantă va solicita ofertantului clasat pe primul loc, după aplicarea criteriului de atribuire să prezinte documente justificative prin care să demonstreze îndeplinirea criteriilor de calificare şi selecţie, în conformitate cu informaţiile cuprinse în DUAE. Conform art. 66, alin. (1) din HG 395/2016, în situaţia în care ofertantul clasat pe primul loc nu demonstrează în mod corespunzător îndeplinirea integrală a tuturor criteriilor, autoritatea contractantă solicită ofertantului clasat pe locul următor să depună toate documentele justificative, în scopul verificării îndeplinirii criteriilor de calificare.
În cazul în care documentele prezentate de către operatorii economici sunt incomplete sau în cazul în care există neclarităţi, Autoritatea contractantă are dreptul de a solicita ofertanţilor clarificări, precizări, completări ale documentelor, prin intermediul SEAP, în secţiunea „Solicitări de clarificare / Întrebări”. Autoritatea contractantă nu are dreptul ca prin clarificările/completările solicitate să determine modificarea cerinţelor şi elementelor esenţiale stabilite în documentaţia de atribuire.
Punctajul se acorda astfel: a) Pentru cel mai scazut dintre preturi se acorda punctajul maxim alocat; b) Pentru celelalte preturi ofertate punctajul P(n) se calculeaza proportional, astfel: P(n) = (Pret minim ofertat / Pret n) x punctaj maxim alocat.
Punctajul pentru factorul 2 ,,Termenul de furnizare a produselor”:
a) Pentru cel mai mic termen ofertat, care nu poate fi mai mic de 30 de zile calendaristice, se acordă punctajul maxim alocat factorului de evaluare 2 (40 puncte). 
b) Pentru un termen mai mare decât cel mai mic termen ofertat, dar care nu poate depăşi 90 de zile calendaristice de la data semnării contractului, punctajul se aplică utilizând formula: Punctaj (termen n) = (termen minim/termen n) x punctaj maxim alocat
Punctajul pentru factorul 3 ,,Poziţia în lanţul de aprovizionare”:
a) În cazul în care ofertantul are calitatea de producător al produselor, respectiv, este situat pe poziţia 1 în lanţul de aprovizionare, pentru 50%+1 din produsele ofertate, se acordă punctajul maxim alocat factorului de evaluare 3 (20 puncte)
b) În cazul în care ofertantul are calitatea de producător al produselor, respectiv, este situat pe poziţia 1 în lanţul de aprovizionare, pentru 50% sau mai puţin de 50% din produsele ofertate, se acordă ½ din punctajul maxim alocat factorului de evaluare 3 (10 puncte)
c) În cazul în care ofertantul este primul distribuitor intermediar pe piaţă al produselor, respectiv, este situat pe poziţia 2 în lanţul de aprovizionare, pentru 50%+1 din produsele ofertate, se acordă ½ din punctajul maxim alocat factorului de evaluare 3 (10 puncte)
d) În cazul în care ofertantul este primul distribuitor intermediar pe piaţă al produselor, respectiv, este situat pe poziţia 2 în lanţul de aprovizionare, pentru 50% sau mai puţin de 50% din produsele ofertate, se acordă ¼  din punctajul maxim alocat factorului de evaluare 3 (5 puncte)
e) În cazul în care ofertantul este al doilea sau mai mult de al doilea distribuitor intermediar pe piaţă al produselor, respectiv, este situat pe poziţia 3 sau mai mult în lanţul de aprovizionare, nu se acordă punctaj la acest factor de evaluare (0 puncte)
În cazul în care ofertantul nu furnizează informaţii cu privire la poziţionarea sa în cadrul lanţului de aprovizionare, acesta va fi încadrat automat ca fiind situat pe poziţia 3 sau mai mult în lanţul de aprovizionare, situaţie în care nu se va acorda punctaj la acest factor de evaluare (0 puncte).

Punctajul pentru fiecare factor de evaluare se va rotunji la 2 zecimale.
Punctaj Total (n) = Punctaj preţ (n) + Punctaj termen (n) + Punctaj lanţ aprovizionare (n)
În situatia în care două oferte au punctaje egale, departajarea se face în funcţie de preţul cel mai scăzut.
Se vor achiziţiona următoarele 21 de tipuri de echipamente şi programe digitale pentru dotarea celor 8 unităţi de învăţământ din municipiul Săcele, în următoarele cantităţi (totale): 1) Display interactiv (tablă interactivă) – 86 buc, 2) Sistem All-In-One - 223 buc; 3) PC desktop - 13 buc; 4) Monitor PC	 - 13 buc; 5) Sistem audio 5.1 – 81 buc; 6) Sistem audio all-in-one – 1 buc; 7) Microfon – 1 buc; 8) Imprimantă multifuncţională monocrom – 80 buc; 9) Imprimantă multifuncţională color – 2 buc; 10) Cameră videoconferinţă – 78 buc; 11) Videoproiector – 1 buc; 12) Router Wi-fi – 12 buc; 13) Scaner documente portabil – 66 buc; 14) Ochelari VR cu soft – 83 buc; 15) Hard-disk HDD extern-  426 buc; 16) Stick memorie USB – 2 buc; 17) Set minim 5 senzori, cu interfaţă pentru conectare inclusă - 2 seturi; 18) Kit senzori Arduino sau echivalent+placă de dezvoltare – 2 seturi; 19) Kit senzori BBC micro:bit sau echivalent+placă de dezvoltare – 2 seturi; 20) Kit senzori Raspberry Pi sau echivalent + placă de dezvoltare – 2 seturi; 21) Program pentru creare cod de bare – 1 buc.
Tipurile de spaţii din cadrul celor 8 unităţi de învăţământ care vor fi dotate şi distribuţia cantităţilor totale de echipamente pe aceste spaţii sunt detaliate în sub-capitolul III.3 din Caietul de sarcini. Specificaţiile tehnice ale produselor se regăsesc în Anexa 1 la Caietul de sarcini.

Produsele vor fi livrate împreună cu toate subansamblele / părţile componente şi toate accesoriile necesare funcţionării lor la parametri solicitaţi prin prezenta documentaţie de atribuire şi prin standardele de echipare a şcolilor cu resurse digitale şi normativelor de dotare minimală, chiar dacă autoritatea contractantă a omis solicitarea lor explicită şi vor fi însoţite de documentele obligatorii prevăzute în sub-capitolul III.9. din Caietul de sarcini.

Termenul de livrare a tuturor produselor la sediile celor 8 unităţi de învăţământ este de maxim 60 de zile de la semnarea contractului. Termenul de realizare a tuturor operaţiunilor de instalare, punere în funcţiune şi, după caz, testare a produselor, precum şi a celor de instruire a personalului desemnat de autoritatea contractantă pentru operarea / utilizarea acestora, la sediile celor 8 unităţi de învăţământ, este de maxim 10 zile de la livrarea acestora.

Termenul de furnizare a produselor este de maxim 90 de zile de la semnarea contractului de către ambele părţi şi se consideră atins când toate produsele au fost admise la recepţie de către autoritatea contractantă, conform prevederilor sub-capitolului III.10. din  Caietul de sarcini, respectiv, după ce furnizorul şi-a îndeplinit toate obligaţiile contractuale aferente furnizării, referitoare la: livrarea, ambalarea, etichetarea şi transportul produselor, la fiecare dintre cele 8 unităţi de învăţământ; instalarea, punerea în funcţiune şi testarea produselor, la fiecare dintre cele 8 unităţi de învăţământ; instruirea personalului pentru utilizarea produselor, la fiecare dintre cele 8 unităţi de învăţământ.

Garanţia este de minim 24 de luni de la data admiterii recepţiei produselor de către autoritatea contractantă, pentru toate produsele, cu excepţia programelor / pachetelor software.